cyanic-selkie/wikianc huggingface dataset:
கைல் மில்ஸ்
தேர்வுத் துடுப்பாட்டம்
இந்தப் போட்டியின் முதல் ஆட்டப் பகுதியில் 4 பந்துகளில் ஓட்டம் ஏதும் எடுக்காமல் ஹோகார்டின் பந்துவீச்சில் ஆட்டமிழந்தார். பின் பந்துவீச்சில் 6 ஓவர்கள் வீசி 31 ஓட்டங்கள் விட்டுக்கொடுத்தார். இதில் 2 ஓவர்களை மெய்டனாக வீசினார். இவரின் பதுவீச்சு சராசரி 5.16 ஆகும்.இரண்டாவது ஆட்டப் பகுதியில் 21 பந்துகளில் 8 ஓட்டங்கள் எடுத்து  கிலெசின் பந்துவீச்சில் ஆட்டமிழந்தார். இரண்டாவது ஆட்டப்பகுதியில் இவருக்கு பந்துவீச வாய்ப்பு வழங்கப்படவில்லை.இந்தப் போட்டியில் இங்கிலாந்து அணி 4 இலக்குகள் வித்தியாசத்தில் வெற்றி பெற்றது. மார்ச் 18, 2009 இல் இந்தியத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடிய தொடரில் விளையாடும் வாய்ப்பினைப் பெற்றார். இதன் முதல் போட்டியின் முதல் ஆட்டப் பகுதியில் இவர் சந்தித்த முதல் பந்திலேயே முனாஃப் படேலின் பந்துவீச்சில் ஆட்டமிழந்தார். பின் பந்துவீச்சில் 22 ஓவர்கள் வீசி 98 ஓட்டங்கள் விட்டுக்கொடுத்தார். இதில் 4 ஓவர்களை மெய்டனாக வீசி ஹர்பஜன் சிங்கின் இலக்கினைக் கைப்பற்றினார். இவரின் பதுவீச்சு சராசரி 4.45 ஆகும்.இரண்டாவது ஆட்டப் பகுதியில் 2 ஓவர்கள் வீசி 21 ஓட்டங்களை விட்டுக் கொடுத்தார். இந்தப் போட்டியில் இந்திய அணி 10 இலக்குகள் வித்திதியாசத்தில் வெற்றி பெற்றது.
ஒருநாள் பன்னாட்டுத் துடுப்பாட்டம்
ஏப்ரல் 15, 2001 இல் சார்ஜா அமீரகத்தில் நடைபெற்ற ஏ ஆர் ஒய் கோப்பைக்கான தொடரில் பாக்கித்தான் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.
பெப்ரவரி, 2007 ஆம் ஆண்டில் ஆத்திரேலிய தொடரில் காயம் ஏற்பட்டதனால் இவர் 2007 துடுப்பாட்ட உலகக்கிண்ணத் தொடரில் இருந்து விலகினார்.பின் நியூசிலாந்துன் அணி 2007 டிசம்பர் மாதத்தில் தென்னாப்பிரிக்காவில் சுற்றுப்பயணம் செய்து விளையாடியது .இந்தத் தொடரில் விளையாடும் வாய்ப்பினைப் பெற்றார்.
வெளியினைப்புகள்
பகுப்பு:நியூசிலாந்து துடுப்பாட்ட வீரர்கள் பகுப்பு:1979 பிறப்புகள்
லசித் மாலிங்க
சபரமாது லசித் மாலிங்க (Separamadu Lasith Malinga,සපරමාදු ලසිත් මාලිංගபிறப்பு:ஆகஸ்ட் 28, 1983 காலி, இலங்கை)அல்லது சுருக்கமாக லசித் மாலிங்க இலங்கைத் துடுப்பாட்ட அணியின் வீரர் மற்றும் ஒருநாள் ,இருபது 20 போட்டிகளின் முன்னாள் தலைவர் ஆவர். இவர் சிறப்பு அதிவேகப் பந்து வீச்சாளராக அணியில் இடம் பிடித்துள்ளார். இவரது பந்துவீச்சு பாணி காரணமாக "சிலிங்க மாலிங்க" என்ற புனைப்பெயரால் அழைக்கப்படுகிறார். இவர் இலங்கை அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இவர் அனைத்துக் காலத்திற்குமான சிறந்த பந்துவீச்சாளர்களில் ஒருவராகக் கருதப்படுகிறார்.
பன்னாட்டு இருபது20 போட்டிகள் அதிக இலக்குகள் வீழ்த்திய பந்துவீச்சாளர்களின் பட்டியலில் இரண்டாவது இடம் பிடித்துள்ளார். முதலிடத்தில் பாக்கித்தான் துடுப்பாட்ட அணியின் சாகித் அஃபிரிடி உள்ளார். 2014 ஐசிசி உலக இருபது20 தொடரில் இவரின் தலைமையிலான இலங்கை அணி கோப்பையை வென்றது. மேலும் 2007 துடுப்பாட்ட உலகக்கிண்ணம், 2011 துடுப்பாட்ட உலகக்கோப்பை மற்றும் 2009 ஐசிசி உலக இருபது20, 2012 ஐசிசி உலக இருபது20 போட்டித் தொடர்களில் இறுதிச் சுற்றுக்குச் சென்ற இலங்கை அணியில் இவர் இடம்பெற்றிருந்தார். மார்ச் 7, 2016 வரை இவர் பன்னாட்டு இருபது20 போட்டிகளுக்கு தலைவராக இருந்துள்ளார். இவருக்கு காயம் ஏற்பட்டதனால் தலைவர் பதவியில் இருந்து விலகினார்.
குறிப்பிடத்தக்க அம்சங்கள்
இவர் பொதுவாக 140 தொடக்கம் 150 கிலோமிட்டர்/மணித்தியாலத்திற்கு என்ற வேகத்தில் பந்துவீசுவார். இவர் மார்ச் 28, 2007 இல் புரொவிடன்ஸ் மைதானத்தில் நடைபெற்ற 2007 துடுப்பாட்ட உலகக்கிண்ணம் போட்டியில் சூப்பட் எட்டு போட்டியில் தென்னாபிரிக்கத் துடுப்பாட்ட அணிக்கு எதிராக நான்கு தொடர்ச்சியான பந்துப்பரிமாற்றத்தில் நான்கு இலக்குகளை வீழ்த்தினார்.
தேர்வுத் துடுப்பாட்டம்
சூலை 1, 2004 இல் டர்வினில் நடைபெற்ற ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் டேரன் லீமனை இருமுறையும், அடம் கில்கிறிஸ்ற், டேலியன் மார்ட்டின், ஷேன் வோர்ன் மற்றும் மைக்கேல் காஸ்புரோவிஸ் ஆகிய ஆறு இலக்குகளை வீழ்த்தினார். இவர் ஆத்திரேலிய அணியினருடன் நட்பு பாராட்டும் விதமாக நடந்துகொண்டார். இதனால் இவருக்கு அடம் கில்கிறிஸ்ற் அடிக்கட்டை ஒன்றை பரிசாக கொடுத்தார்.
ஒருநாள் பன்னாட்டுத் துடுப்பாட்டம்
2004 ஆம் ஆண்டில் நடைபெற்ற ஆசிய கோப்பைத் தொடரில் ஐக்கிய அரபு அமீரகத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 123 ஆவது வீரராக இவர் அறிமுகமானார். இந்தப் போட்டியில் 39 ஓட்டங்கள் விட்டுக்கொடுத்து 1 இலக்குகளைக் கைப்பற்றினார். இந்தப் போட்டியில் 116 ஓட்டங்கள் வித்தியாசத்தில் இலங்கை அணி வெற்றி பெற்றது.
உள்ளூர்ப் போட்டிகள்
இந்தியன் பிரீமியர் லீக் தொடர்களில் இவர் மும்பை இந்தியன்ஸ் அணிக்காக இவர் விளையாடி சிறப்பான பக்களிப்பை அளித்தார். சச்சின் டெண்டுல்கர். இவர் மும்பை இந்தியன்ஸ் அணியின் சக்கரமாக உள்ளார் என இவரைப்பற்றி கூறியுள்ளார். மேலும் முன்னாள் தென்னாப்பிரிக்க வீரரான ஷான் பொலொக் இந்தத் தொடரின் முதல் பருவத்தில் இந்த அணியின் தலைவராக இருந்தார். இந்தியன் பிரீமியர் லீக் தொடரின் நான்காவது பருவத்தில் டெல்லி டேர்டெவில்ஸ் அணிக்கு எதிரான போட்டியில் இவர் ஐந்து இலக்குகளை வீழ்த்தி அந்த அணியை 95 ஓட்டங்களுக்குள் வீழ்த்த உதவினார்.
டிசம்பர் 2012 இல் பெர்த் ஸ்கார்செர்ஸ் அணிக்கு எதிரான போட்டியில் இவர் மெல்போர்ன் ஸ்டார்ஸ் அணிக்காக விளையாடினார். அந்தப் போட்டியில் இவர் 7 ஓட்டங்களை விட்டுக் கொடுத்து 6 இலக்குகளைக் கைப்பற்றினார். பிக்பாஷ் லீக் போட்டியில் 6 இலக்குகள் வீழ்த்தியவர் எனும் சாதனையைப் படைத்தார்.
சான்றுகள்
பகுப்பு:இலங்கைத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:மும்பை இந்தியன்ஸ் துடுப்பாட்டக்காரர்கள்
காஞ்சிபுரம் சத்யநாதர் கோயில்
கச்சிநெறிக்கரைக்காடு - திருக்காலிமேடு திருக்காலீஸ்வரர் கோயில் காஞ்சிபுரம் நகரின் வடகிழக்குப் பகுதியில் திருக்காலிமேடு என்ற இடத்தில் இக்கோவில் அமைந்துள்ளது. காஞ்சிபுரம் ரயில்வே ரோடில் உள்ள தலைமை தபால் நிலையத்தின் எதிரே உள்ள சாலையில் சென்றால் இத்தலத்தை அடையலாம். திருஞானசம்பந்தமூர்த்தி நாயனார் பாடல் பெற்ற சிவாலயமாகும். இந்திரனும் புதனும் வழிபட்ட தலம் என்பது தொன்நம்பிக்கை (ஐதிகம்).
புற இணைப்புகள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:காஞ்சிபுரம் மாவட்டத்திலுள்ள சிவன் கோயில்கள்
தலித் பௌத்த இயக்கம்
தலித் பௌத்த இயக்கம் (Dalit Buddhist movement, சிலரால் நவபௌத்தம் அல்லது நவாயானா) 19வது, 20ஆம் நூற்றாண்டுகளில்  இந்தியாவில் ஏற்பட்ட பௌத்த சமய புத்துணர்வு இயக்கமாகும். இந்து சமயம் அவர்களை சமூகத்தின் அடிமட்டத்தில் வைத்திருப்பதற்கு எதிராக தலித்கள் பௌத்த சமயத்திற்கு மாற வேண்டும் என்று பாபாசாகேப் அம்பேத்கர்  விடுத்த அறைகூவலை அடுத்து இந்த இயக்கம் ஊக்கம் பெற்றது.
துவக்கங்கள்
இந்தியாவில் ஆதிக்கமான சமயமாக இருந்த பௌத்தம் 12ஆம் நூற்றாண்டு முதல் முசுலிம் படையெடுப்புகளாலும் கட்டாய மத மாற்றங்களாலும் படிப்படியாக  தனது  ஆதிக்கத்தை இழந்தது. 1891இல் இலங்கையின் பௌத்தத் தலைவர் அனகாரிக தர்மபால மகா போதி சமூகம் உருவாக்கி இந்தியாவில் மீண்டும் பௌத்த சமயத்திற்கு உயிரூட்டினார். மகாபோதி சமூகம் பெரும்பாலும் உயர்சாதி இந்துக்களையே ஈர்த்தது.
தென்னிந்தியாவில்
1890இல், பண்டிதர் அயோத்தி தாசர் (1845–1914), சாக்கிய பௌத்த சமூகம் அல்லது இந்திய பௌத்தர்களின் சங்கம் என்ற அமைப்பை உருவாக்கினார். இதன் முதல் தலைவராக செருமனியில் பிறந்த அமெரிக்கரான பால் காருசு இருந்தார்.
சித்த மருத்துவராக இருந்த அயோத்தி தாசர் தமிழ் தலித்துக்கள் துவக்கத்தில் பௌத்த சமயத்தைச் சேர்ந்தவர்கள் என்ற கருத்தை முன்வைத்தார். சில முதன்மை பெற்ற தலித் மக்களுடன் ஹென்றி ஸ்டீல் ஆல்காட்டை அணுகி "தமிழ் பௌத்தத்தை" புதுப்பிக்க உதவி வேண்டினார். ஆல்காட் அயோத்தி தாசர் இலங்கை சென்று புத்தபிக்கு சுமங்கல நாயகெயிடம் தீட்சை பெற உதவினார். இந்தியா திரும்பிய பின்னர் தாசர் சாக்கிய பௌத்த சமூகத்தை  சென்னையில் நிறுவினார். பல கிளைகளையும் நிறுவி அனைத்தையும் இணைக்கும் செய்திமடலாக ஒரு பைசா தமிழன் என்ற வார இதழை சென்னையிலிருந்து 1907இல் வெளியிட்டார். இந்த இதழில் தமிழ் பௌத்தத்தின் வரலாறு, மரபுகள் மற்றும் செயல்முறைகளை விளக்கினார். பௌத்த உலகில் நிகழும் புதிய நிகழ்வுகள், பௌத்த சமயத்தின் பார்வையில் இந்தியத் துணைக்கண்ட வரலாறு ஆகியவற்றையும் எடுத்துரைத்தார். இவரை அடுத்து ஆந்திரப் பிரதேசத்திலும் பாக்கிய ரெட்டி வர்மா (மாதாரி பாகையா) என்ற தலித் தலைவரும் புத்த சமயத்தால் ஈர்க்கப்பட்டு தலித்கள் புத்த சமயத்திற்கு மாறுவதை ஆதரித்தார்.
அம்பேத்கரின் 22 உறுதிமொழிகள்
நாக்பூரின் தீக்சாபூமியில்  அக்டோபர் 14, 1956இல் அம்பேத்கர் புத்த சமயத்திற்கு மாறினார். தான் மதம் மாறிய பின்னர் தனது தொண்டர்களுக்கு அம்பேத்கர் தம்மா தீட்சை வழங்கினார். இந்த சடங்கில் 22 உறுதிமொழிகள் (சபதங்கள்) மேற்கோள்ளப்பட்டன. அக்டோபர் 16, 1956இல் சந்திராபூரில் மற்றுமொரு கூட்டமான மதமாற்ற விழாவை அம்பேத்கர் நடத்தினார்.
வெளி இணைப்புக்கள்
பகுப்பு:இந்தியாவில் பௌத்தம் பகுப்பு:தமிழர் இடையே பௌத்தம் பகுப்பு:அம்பேத்கர் பகுப்பு:தலித்தியல்
எஸ். கே. அலி
'''சஜிதா "எஸ்.கே." அலி''' சிறுவர் இலக்கிய கனேடிய எழுத்தாளர் ஆவார். இவரது அறிமுக நூலான இளம் வயதுவந்தோருக்கான நாவலான செயிண்ட்ஸ் & மிஸ்ஃபிட்ஸ் ஆசிய / பசிபிக் அமெரிக்க விருதினைப் பெற்றுத் தந்தது. இந்த நாவல் ஒரு அரபு அமெரிக்க ஹிஜாபி அவரது மசூதியைச் சார்ந்த நண்பரால் பாலியல் வன்கொடுமைக்கு ஆளானதைப் பற்றியது.
தனிப்பட்ட வாழ்க்கை
யார்க் பல்கலைக்கழகத்தில் படைப்பாற்றலுடன் எழுதுவதில் பட்டம் பெற்றவர். எழுதுவதைத் தவிர, அலி ஆசிரியராகவும் பணியாற்றுகிறார் மற்றும் டொராண்டோ நட்சத்திரத்திற்காக கட்டுரைகளை எழுதியுள்ளார். ஜூடி ப்ளூமை தனது எழுத்து வாழ்க்கைக்கு மிகப்பெரிய உத்வேகம் என்று அவர் குறிப்பிடுகிறார். அலி ஒரு இசுலாமியர். ஜனவரி 2017 இல், பிற இசுலாமிய எழுத்தாளர்களின் புத்தகங்களும் அனைவரும் அறியும்படி புகழ் பெறும் நோக்கில் முஸ்லிம்ஷெல்ப்ஸ்பேஸ் (#MuslimShelfSpace) என்ற ஹேஷ்டேக்கை உருவாக்கினார்.
அவர் தனது குடும்பத்துடன் தொராண்டோவில் வசிக்கிறார்.
அலி சக எழுத்தாளர்களான ஆஸ்மா ஜெஹனாத் கான் மற்றும் உஸ்மா ஜலாலுதீன் ஆகியோருடன் நட்பு கொண்டவர். கான் ஒரு நேர்காணலரிடம் அவர்கள் தங்களை பேனாவின் சகோதரிகள் என்று கருதுவதாக தெரிவித்துள்ளார். மேலும், அவர்கள் தங்கள் படைப்புகளின் ஆரம்ப வரைவுகளைப் பகிர்ந்து கொண்டு பாராட்டுக் கருத்துக்களையும் தெரிவித்துக் கொள்வோம் என்பதையும் தெரிவித்தார்.
குறிப்புகள்
பகுப்பு:வாழும் நபர்கள் பகுப்பு:முஸ்லிம் எழுத்தாளர்கள்
கருங்காலிப்பட்டி சாமுண்டியம்மன் கோயில்
கருங்காலிப்பட்டி சாமுண்டியம்மன் கோயில் தமிழ்நாட்டில் கிருஷ்ணகிரி மாவட்டம், கருங்காலிப்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மாசி மகம் முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுரையா
சுரையா ஜமால் ஷேக் (Suraiya Jamaal Sheikh) (15 சூன் 1929 - 31 ஜனவரி 2004), புகழ்பெற்ற இந்தி / இந்துசுத்தானி திரைப்பட நடிகை மற்றும் பாலிவுட்டின் பின்னணிப் பாடகர் ஆவார். 1936 முதல் 1963 வரை அவர் நடிப்புத்துறையில் இருந்தார்.
1936 முதல் 1963 வரையிலான திரை வாழ்க்கையில், சூரையா 67 படங்களில் நடித்து 338 பாடல்களைப் பாடியுள்ளார். 1940 கள் மற்றும் 1950 களில் பாலிவுட்டில் முன்னணி பெண்மணி மற்றும் இந்தி சினிமாவின் மிகப்பெரிய நடிகர்களில் ஒருவராகவும் இருந்தார். பாலிவுட்டில் தனது படங்களுக்குப் பெரும்பாலும் சொந்தமாகத் தானே பாடினார். நய் துனியா (1942) படத்தில் 12 வயதிருக்கும்பொழுது அவர் தனது முதல் திரைப்பாடலைப் பாடினார்.
சூரையா இந்து நடிகரான தேவ் ஆனந்த் உடன் உறவு கொண்டிருந்தார். இவர்களுடனான காதல் பொது மக்களின் கவனத்தை ஈர்த்தது. எனினும், அவரது தாய்வழி பாட்டி அவரை ஒரு இந்துவை திருமணம் செய்ய அனுமதிக்காததால் அவரைத் திருமணம் செய்து கொள்ளவில்லை. எனவே, சூரையா தனது வாழ்நாள் முழுவதும் திருமணம் செய்து கொள்ளாமல் வாழ்ந்தார், 2004 ஜனவரி 31 ஆம் தேதி 74 வயதில் மாரடைப்பு நோயால் இறந்தார்.
ஆரம்ப வாழ்க்கை
இடது|thumb| 1936 இல் குழந்தை கலைஞராக சுரையா. சுரையா சூன் 15, 1929 அன்று லாகூரில் அஜிஸ் ஜமால் ஷேக் மற்றும் முக்தாஸ் ஷேக் ஆகியோருக்குப் பிறந்தார். இவருக்கு ஒரு வயது இருக்கும் பொழுது மும்பைக்கு (முன்னர், பாம்பே என்று அழைக்கப்பட்டது) குடியேறினார். பம்பாய் திரைப்படத் தொழிலில் பத்தொன்பது வயதில் நன்கு அறியப்பட்ட வில்லனான அவர்களது தாய்வழி மாமா எம்.ஜஹூருடன் இணைந்தனர். பாம்பே கோட்டை மாவட்டதில், தற்போது ஜே.பி. பெட்டிட் உயர்நிலைப் பள்ளி என அறியப்படும் புதிய உயர்நிலைப் பள்ளியில் கல்வி கற்றார். சூரையாவின் சிறுவயது நண்பர்களில் ராஜ் கபூர் மற்றும் மதன் மோகன் ஆகியோர் அடங்குவர். இவர்களுடன் குழந்தைகள் வானொலி நிகழ்ச்சிகளில் அனைத்திந்திய வானொலியில் பாடினார் சுரையா.
வெளி இணைப்புகள்
பகுப்பு:பஞ்சாப் நபர்கள் பகுப்பு:இந்திய முஸ்லிம்கள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:2004 இறப்புகள் பகுப்பு:1929 பிறப்புகள்
வில்லியம் குரோஹர்ஸ்ட்
வில்லியம் குரோஹர்ஸ்ட் (William Crowhurst, பிறப்பு: அக்டோபர் 24 1849, இறப்பு: சூலை 24 1915), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1877ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
வில்லியம் குரோஹர்ஸ்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1849 பிறப்புகள் பகுப்பு:1915 இறப்புகள் பகுப்பு:கென்ட் துடுப்பாட்டக்காரர்கள்
காலை உணவு
வலது|thumb|250x250px| ரொட்டி, முட்டை அல்லது ஆம்லெட், வறுக்கப்பட்ட தக்காளி மற்றும் கபூசினோவுடன் அமெரிக்க காலை உணவு. காலை உணவு (Breakfast) என்பது காலையில் சாப்பிடும் உணவாகும். ஆங்கிலத்தில் இந்தச் சொல் முந்தைய இரவின் உண்ணாவிரதத்தை உடைப்பதைக் குறிக்கிறது. ஒன்று அல்லது அதற்கு மேற்பட்ட "வழக்கமான" அல்லது "பாரம்பரிய", காலை உணவு வகைகள் பெரும்பாலான இடங்களில் இருப்பதற்கான வலுவான வாய்ப்பு உள்ளது. ஆனால் அவற்றின் கலவை இடத்திலிருந்து இடத்திற்கு பரவலாக மாறுபடுகிறது. மேலும் காலப்போக்கில் மாறுபடுகிறது., இதனால் உலகளவில் மிகவும் பரந்த அளவிலான ஏற்பாடுகள் மற்றும் பொருட்கள் இப்போது காலை உணவோடு தொடர்புடையவை.
வரலாறு
"இரவு உணவு" அல்லது "டின்னர்" ( பழைய பிரெஞ்சு வார்த்தையான டின்னரிலிருந்து வந்தது ) என்ற ஆங்கில வார்த்தை முதலில் நோன்பை முறிப்பதைக் குறிக்கிறது; 13 ஆம் நூற்றாண்டின் நடுப்பகுதியில் அதன் பொருள் மாற்றப்படும் வரை அது அன்றைய முதல் உணவுக்கு வழங்கப்பட்ட பெயராக இருந்தது. 15 ஆம் நூற்றாண்டு வரை, காலை உணவை விவரிக்க "காலை உணவு" எழுதப்பட்ட ஆங்கிலத்தில் இரவு உணவிற்கு ஒரு மாற்றாக பயன்படுத்தப்பட்டது: உண்மையில் இரவின் விரத காலத்தை முறித்துக் கொள்வதே இதன் பொருள். பண்டைய ஆங்கிலத்தில் இந்த சொல் மோர்கன்மெட் (காலை இறைச்சி), அதாவது "காலை உணவு" என்பபட்டது.
ஆரோக்கியத்தில் விளைவு
காலை உணவு பொதுவாக "அன்றைய மிக முக்கியமான உணவு" என்று குறிப்பிடப்பட்டாலும், சில நோய்ப்பரவலியல் ஆராய்ச்சி, விரைவாகக் கிடைக்கும் கார்போவைதரேட்டுகள் அடங்கிய காலை உணவை அதிகமாக உண்பது வளர்சிதை மாற்ற நோய்க்குறியின் அபாயத்தை அதிகரிக்கிறது என்பதைக் குறிக்கிறது. தற்போதைய தொழில்முறை கருத்து பெரும்பாலும் காலை உணவை சாப்பிடுவதற்கு ஆதரவாக உள்ளது. ஆனால் சிலர் இதை தாக்கங்களை எதிர்க்கின்றனர். உடல் எடையை நிர்வகிப்பதில் காலை உணவின் தாக்கம் தெளிவாக இல்லை.
ஆப்பிரிக்கா
ஆப்பிரிக்காவில் காலை உணவு ஒவ்வொரு பகுதிக்கும் பெரிதும் மாறுபடும்.
ஆசியா
ஆசியா முழுவதும் காலை உணவுகள் பரவலாக வேறுபடுகின்றன. அரபு நாடுகளில், காலை உணவு பெரும்பாலும் ஒரு விரைவான உணவாகும். இது ரொட்டி மற்றும் பால் பொருட்களை உள்ளடக்கியது, தேநீர் மற்றும் சில நேரங்களில் ஜாம். ஆலிவ் எண்ணெய் மற்றும் ஜாதார் கொண்ட தட்டையான ரொட்டியும் பிரபலமானது.
இந்தியா
மொத்தத்தில், குறைந்தது 25 வகையான இந்திய காலை உணவுகள் உள்ளன. ஒவ்வொன்றும் 100 க்கும் மேற்பட்ட வெவ்வேறு உணவுப் பொருட்களின் தேர்வைக் கொண்டுள்ளது. இந்தியாவில் ஒவ்வொரு மாநிலத்திலும் காலை உணவுக்கு வெவ்வேறு சிறப்புகளும் பொருட்களும் உள்ளன. இதனால் ஒரு நிலையான இந்திய காலை உணவு இருப்பதில்லை. பொருட்களும் பிராந்தியங்களுடன் மாறுகின்றன. இருப்பினும், இந்தியாவில் காலை உணவு வகைகளை ஒருவர் இரண்டு வகைகளாக வகைப்படுத்தலாம்: வட இந்திய காலை உணவு மற்றும் தென்னிந்திய காலை உணவு. இந்தியாவின் கிழக்கு மற்றும் மேற்கு பகுதிகளில் அவற்றின் கலாச்சாரங்கள் மற்றும் மாநிலங்களுக்கு தனித்துவமான காலை உணவு பொருட்கள் உள்ளன.
ஒரு பொதுவான வட இந்திய காலை உணவு காய்கறி, தயிர் மற்றும் ஊறுகாய்களுடன் பரிமாறப்படும் ஒரு வகை பராத்தா அல்லது ரோட்டியாக இருக்கலாம். உருளைக்கிழங்கு பராத்தா, பன்னீர் (பாலாடைக்கட்டி) பராத்தா, மூலி பரதா (முள்ளங்கி பராத்தா) போன்ற திணிப்பு வகைகளைப் பொறுத்து பல வகையான பராத்தாக்கள் கிடைக்கின்றன. வடக்கில் பிற பிரபலமான காலை உணவுப் பொருட்கள் பூரி பாஜி, போகா (அவல்) மற்றும் பிந்தி பூஜியா.
மேற்கு இந்தியாவில், ஒரு குசராத்தி குடும்பத்தினரின் காலை உணவில் தோக்ளா, கக்ரா அல்லது தெப்லா ஆகிய உணவுகள் இடம் பெற்றிருக்கும். அவற்றில் மிகவும் பிரபலமானது மெதி தெப்லா. மகாராட்டிராவில், வழக்கமான காலை அவலைக் கொண்டு தயாரிக்கப்படும் உணவும் உப்புமா ஆகியவையும் அடங்கும். சில நேரங்களில் சப்பாத்தியுடன் தேநீர் காலை உணவாக மாறும்.
பீகார் போன்ற கிழக்கு இந்திய மக்கள் லிட்டி சோகா மற்றும் தாஹி சூரா என்றைழைக்கப்படும் காலை உணவை சாப்பிடுகிறார்கள்.
வங்காளதேசம்
வழக்கமான வங்காளதேசத்தின் காலை உணவில் சப்பாத்தி, ரோட்டி அல்லது பராத்தா போன்ற மாவு அடிப்படையிலான பொருட்கள் உள்ளன. அவை கறியுடன் பரிமாறப்படுகின்றன. வழக்கமாக கறி, காய்கறி, வீட்டில் வறுத்த உருளைக்கிழங்கு அல்லது துருவல் முட்டைகளாகவும் இருக்கலாம். காலை உணவு இருப்பிடம் மற்றும் உண்பவரின் வருமானத்திற்கு ஏற்ப மாறுபடும். கிராமங்களிலும் கிராமப்புறங்களிலும், கறி கொண்ட அரிசி (வேகவைத்த உருளைக்கிழங்கு, பருப்பு) பெரும்பாலும் பகல் நேரத் தொழிலாளர்களால் விரும்பப்படுகிறது. நகரத்தில், அவசரம் காரணமாக ஜாம் அல்லது ஜெல்லி தடவப்பட்ட ரொட்டி தேர்வு செய்யப்படுகிறது. வங்காளதேசத்தில் தேநீர் மற்றும் காப்பிக்கு முன்னுரிமை அளிக்கப்படுகிறது. மேலும் இது பெரும்பாலான காலை உணவுகளில் இன்றியமையாத பகுதியாகும். வறுத்த பிஸ்கட், ரொட்டி அல்லது பஃப் அரிசி ஆகியவற்றை தேநீருடன் சேர்த்து வைத்திருப்பது மிகவும் பிரபலமானது.
இலங்கை வங்கிகள்
இலங்கை மத்திய வங்கியினால் சூலை 31, 2011 வரை உரிமம் பெற்ற வர்த்தக வங்கிகளாக 23 வர்த்தக வங்கிகளும், உரிமம் பெற்ற சிறப்பு வாய்ந்த வங்கிகளாக 9 வங்கிகளும் அங்கீகாரமளிக்கப்பட்டுள்ளன. இந்த வங்கிகளுடன் மாத்திரமே பொது மக்களிடமிருந்து வைப்புகளை ஏற்றுக் கொள்வதற்கு இலங்கை அரசினால் அங்கீகாரம் வழங்கப்பட்டுள்ளது.
ஆதாரம்
இலங்கை மத்திய வங்கியின் உத்தியோகபூர்வ அறிக்கை சூலை 31, 2011
பகுப்பு:இலங்கையின் வங்கிகள் பகுப்பு:இலங்கை பொருளாதாரம்
டொவ்னே நகரியம், நியூ செர்சி
டொவ்னே நகரியம் ( Downe Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 54.27 சதுர கிலோ மீற்றர் பரப்பளவைக் கொண்டுள்ளது. இதில் 48.61 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 5.66 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,585 ஆகும். டொவ்னே நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 32.6 குடிமக்கள் ஆகும்.
மேற்கோள்கள்
பகுப்பு:கம்பர்லாந்து மாவட்ட நகரங்கள்
மேலச்சின்னையாபுரம் ஊராட்சி
மேலச்சின்னையாபுரம் ஊராட்சி (Melachinnaiahpuram Gram Panchayat), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 610 ஆகும். இவர்களில் பெண்கள் 312 பேரும் ஆண்கள் 298 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பி. பி. அப்துல் ரசாக்
சான்றுகள்
பகுப்பு:வாழும் நபர்கள் பகுப்பு:பதின்மூன்றாவது கேரளச் சட்டமன்ற உறுப்பினர்கள் பகுப்பு:இந்திய முஸ்லிம்கள் பகுப்பு:1955 பிறப்புகள் பகுப்பு:கேரள அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:2018 இறப்புகள்
விளாதிமிர் கிராம்னிக்
விளாதிமிர் பொரிசோவிச் கிராம்னிக் (Vladimir Borisovich Kramnik, Влади́мир Бори́сович Кра́мник, பிறப்பு: சூன் 25, 1975) உருசியாவைச் சேர்ந்த அனைத்துலகத்தரம் கொண்ட சதுரங்க வீரர். இவர் 2000 முதல் 2006 வரை பீடே உலக சதுரங்கப் போட்டியை எதிர்த்து தனியாக நடத்தப்பட்ட கிலாசிகல் உலக சதுரங்க வாகையாளராகவும், 2006 முதல் 2007 வரை பீடே ஒன்றுபட்ட வாகையாளராகவும் இருந்தவர் (2006 இல் இரண்டு போட்டிகளும் ஒன்று சேர்ந்து ஒன்றுபட்ட வாகையாளர் போட்டி நடந்தது).
2000 அக்டோபரில், இவர் லண்டனில் இடம்பெற்ற உலகப் போட்டியில் காரி காஸ்பரோவை வென்று உலக வாகையாளரானார். 2004 ஆம் ஆண்டில் சுவிட்சர்லாந்தில் பீட்டர் லேக்கோவை வென்று மீண்டும் உலக வெற்றியாளரானார்.
2006 அக்டோபரில், கிராம்னிக் பீடே உலக வாகையாளரான  வெசெலின் டோபலோவை வென்று உலக வாகையாளர் பட்டத்தைப் பெற்றார்.
2007 செப்டம்பரில், கிராம்னிக் இந்தியாவின் விஸ்வநாதன் ஆனந்த்திடம் தோற்றார். அடுத்த ஆண்டு அக்டோபர் 2008 இல் மீண்டும் விஸ்வநாதன் ஆனந்துடன் ஆடி தோற்றார்
வெளி இணைப்புகள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:உருசிய சதுரங்க வீரர்கள்
அந்தநல்லூர் ஊராட்சி
அந்தநல்லூர் ஊராட்சி (Andhanallur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள அந்தநல்லூர் ஊராட்சி ஒன்றியத்தில்அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4540 ஆகும். இவர்களில் பெண்கள் 2310 பேரும் ஆண்கள் 2230 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொட்டாசியம் தெலூரைட்டு
பொட்டாசியம் தெலூரைட்டு (Potassium tellurite) என்பது K2TeO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நுண்ணுயிரியல் துறையில் தெரிவு செய்யப்பட்ட வளர் ஊடகமாக பொட்டாசியம் தெலூரைட்டு பயன்படுத்தப்படுகிறது.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:தெலூரைட்டுகள்
தேவனாம்பாளையம் பொங்கலூர் மாரியம்மன் கோயில்
பொங்கலூர் மாரியம்மன் கோயில் தமிழ்நாட்டில் கோயம்புத்தூர் மாவட்டம், தேவனாம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எசுக்காண்டினாவியா
எசுக்காண்டினாவியா (ஸ்காண்டினாவியா, Scandinavia) என்பது வட ஐரோப்பாவின் ஒரு பகுதியாகும். டென்மார்க், நார்வே, ஸ்வீடன், ஆகிய நாடுகள் இதில் அடங்கும். பின்லாந்து, ஐஸ்லாந்து மற்றும் பாரோ தீவுகள் சில சமயங்களில் ஸ்கேன்டினவியாவின் பகுதிகளாக கருதப்படுகின்றது. டென்மார்க், நார்வே, ஸ்வீடன், பின்லாந்து, ஐஸ்லாந்து ஆகியவற்றையும், அவற்றுடன் கூடிய நிலப் பகுதிகளையும் சேர்த்து நோர்டிக் நாடுகள் என்றும் அழைக்கப்படுகிறது. நோர்டிக் நாடுகளிடையே நோர்டிக் நாடுகளும், ஸ்காண்டினாவிய நாடுகளும் வேற்பட்ட அர்த்தத்தில் கொள்ளப்பட்டாலும், மேற்கூறிய காரணத்தால், மற்றவர்களால், சில சமயம் ஒத்த சொற்களாகக் கொள்ளப்படுகின்றன "Scandinavia" (the term should correctly be used excluding Finland). In Merriam-Webster's Online Dictionary. Retrieved 10 January 2008: "Scandinavia: Denmark, Norway, Sweden—sometimes also considered to include Iceland, the Faeroe Islands, & Finland." (Merriam-Webster Online Dictionary defines "Nordic" as an adjective dated to 1898 with the meaning "of or relating to the Germanic peoples of northern Europe and especially of Scandinavia."), "Scandinavia" (2005). The New Oxford American Dictionary, Second Edition. Ed. Erin McKean. Oxford University Press, ISBN 0-19-517077-6: "a cultural region consisting of the countries of Norway, Sweden, and Denmark and sometimes also of Iceland, Finland, and the Faroe Islands"; Scandinavia (2001). The Columbia Encyclopedia, Sixth Edition. Retrieved January 31, 2007: "Scandinavia, region of N Europe. It consists of the kingdoms of Sweden, Norway, and Denmark; Finland and Iceland are usually considered part of Scandinavia"; Scandinavia. (2007). Encyclopædia Britannica. Retrieved January 31, 2007, from Encyclopædia Britannica Online: "Scandinavia, historically Scandia, part of northern Europe, generally held to consist of the two countries of the Scandinavian Peninsula, Norway and Sweden, with the addition of Denmark"; and Scandinavia. (2006). Microsoft Encarta Online Encyclopedia. Retrieved January 30, 2007: "Scandinavia (ancient Scandia), name applied collectively to three countries of northern Europe—Norway and Sweden (which together form the Scandinavian Peninsula), and Denmark". 2009-11-01. ..
= அடிக்குறிப்புகள் =
பகுப்பு:நோர்டிக் நாடுகள்
கார்பனேற்றம்
கார்பனேற்றம் (Carbonation) என்பது கார்பனேட்டுகள், பைகார்பனேட்டுகள் மற்றும் கார்போனிக் அமிலம் போன்றவற்றை பெறுவதற்கான  கார்பனீராக்சைடின் வேதியியல் வினையாகும். வேதியியலில், இந்த சொல் சில நேரங்களில் கார்பாக்சிலேற்றத்திற்கு பதிலாகவும் பயன்படுத்தப்படுகிறது. கார்பாக்சிலேற்றம் என்பது கார்பாக்சிலிக் அமிலங்களை  உருவாக்கும் வினையாகும். கனிம வேதியியலிலும் நிலவியலிலும் கார்பனேற்றம் என்பது பொதுவாக நிகழும் ஒரு வினையாகும். உலோக ஐதராக்சைடுகளும் (MOH) உலோக ஆக்சைடுகளும் (M'O) கார்பனீராக்சைடுடன் (CO2) வினையில் ஈடுபட்டு கார்பனேட்டுகளையும் பைகார்பனேட்டுகளையும் கொடுக்கின்றன. வலுவூட்டப்பட்ட கற்காரை கட்டுமானத்தில், கற்காரையிலுள்ள கால்சியம் ஐதராக்சைடு மற்றும் நீரேற்ற கால்சியம் சிலிக்கேட்டு போன்றவற்றுடன் காற்றிலுள்ள  கார்பனீராக்சைடு  டை ஆக்சைடு ஈடுபடும் வேதிவினையும் நடுநிலையாக்கல் என்றே அழைக்கப்படுகிறது.
என்றி விதி
வெப்பநிலை குறையும்போது கரைசலில் கார்பனேற்றம் அதிகரிக்கிறது என்கிறது வாயு விதிகளில் ஒன்றான என்றி விதி.
கார்பனேற்றம் என்பது CO2 (வாயு) வாயுவிலிருந்து கார்போனிக் அமிலம் (நீர்மம்) போன்ற சேர்மங்களைக் கொடுக்கும் செயல்முறையாக (வாயுவிலிருந்து நீர்மம்) இருப்பதால் CO2 வாயுவின் பகுதி அழுத்தம் குறைய வேண்டும் அல்லது கரைசலில் CO2 வாயுவின் மோல் பின்னம் {PCO2/xCO2 = KB} அதிகரிக்க வேண்டும். இந்த இரண்டு நிபந்தனைகளுமே கார்பனேற்றம் அதிகரிப்பதை ஆதரிக்கின்றன.
மேற்கோள்கள்
பகுப்பு:கனிம வேதியியல் பகுப்பு:கரிம உலோக வேதியியல் பகுப்பு:தாண்டல் உலோகங்கள் பகுப்பு:ஒருங்கிணைவுச் சேர்மங்கள்
அமீ யாஜ்னிக்
அமீ அர்ச்த்ரே யாஜ்னிக் (Amee Yajnik) என்பவர் இந்திய அரசியல்வாதியும் நாடாளுமன்ற மாநிலங்களவை உறுப்பினரும் ஆவார். இவர்குஜராத் மாநிலத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் 15 மார்ச் 2018 அன்று நடைபெற்ற மாநிலங்களவைத் தேர்தலில் குசராத்திலிருந்து மாநிலங்களவைக்குப் போட்டியின்றி தேர்ந்தெடுக்கப்பட்டார்.
மேற்கோள்கள்
பகுப்பு:1959 பிறப்புகள் பகுப்பு:குஜராத் அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள்
எண்ணெய்க் கிணறு
எண்ணெய்க் கிணறு என்பது பெற்றோலிய எண்ணெய் மற்றும் வளிம ஐதரோகாபன் ஆகியவற்றைக் கண்டறிவதற்காக அல்லது அவற்றை எடுப்பதற்காகப் புவியின் மேற்பரப்பினூடு அல்லது கடற்படுகையின் மீது செய்யப்பட்ட துளைகளைக் குறிக்கும். இவை பல ஆயிரம் மீட்டர்கள் வரை ஆழமுள்ளவை.
வரலாறு
right|360px|An oil well consists of pipe cemented into a drilled hole through which hydrocarbons can be produced. இப்பகுதிகளில் ஆழம் குறைந்த பள்ளங்களைத் தோண்டி எண்ணெயை எடுத்தனர். அத்துடன் கைகளால் தோண்டப்பட்ட சுமார் 35 மீட்டர்கள் வரை ஆழம் கொண்ட துளைகள் 1594 ஆம் ஆண்டில் பயன்பாட்டில் இருந்துள்ளன. பாக்குவே முதலாவது உண்மையான எண்ணெய் வயலாகும். 1830 ஆம் ஆண்டளவில் இப்பகுதியிலிருந்த சுமார் 116 கிணறுகளில் இருந்து 3,840 மெட்ரிக் டன்கள் (சுமார் 28,000 பீப்பாக்கள்) எடையுள்ள எண்ணெய் உற்பத்தி செய்யப்பட்டதாகத தெரிகிறது. 1849 ஆம் ஆண்டில் ரஷ்யப் பொறியியலாளரான எஃப். என். செம்யெனோவ் என்பவர் அப்செரோன் குடாநாட்டில் எண்ணெய்க் கிணறு தோண்டுவதற்கு வடக் கருவி (cable tool) ஒன்றைப் பயன்படுத்தினார். பத்து ஆண்டுகளுக்குப் பின்னர் பென்சில்வேனியாவிலுள்ள புகழ் பெற்ற கிணறு கர்னல் டிரேக் என்பவரால் தோண்டப்பட்டது. 19 ஆன் நூற்றாண்டின் இறுதியில் பாக்குவிற்கு அண்மையிலுள்ள பிபி-எய்பட் (Bibi-Eibat) எண்ணெய் வயலில் கடலுள் துளையிடல் தொடங்கப்பட்டது. ஏறத்தாழ அதே காலப்பகுதியில் 1896 ஆம் ஆண்டில் கலிபோர்னியாக் கரையில் அமைந்திருந்த சம்மர்லாண்ட் எண்ணெய் வயலில் முதல் கடலினுள் அமைந்த எண்ணெய்க் கிணறு தோண்டப்பட்டது.
தொடக்க கால எண்ணெய்க் கிணறுகள் வடக் கருவிகளை நிலத்துள் அடித்துச் செலுத்துவதன் மூலம் தோண்டப்பட்டன. பின்னர் சுழல் துளைப்பான்கள் (rotary drill) பயன்பாட்டுக்கு வந்தன. இவை கூடிய ஆழத்துக்கும் விரைவாகவும் துளைகளை இட வல்லவையாக இருந்தன. 1970 களுக்கு முன் பெரும்பாலான எண்ணெய்க் கிணறுகள் நிலைக்குத்தானவை. எனினும் தற்காலத் துளைக்கும் தொழில்நுட்பங்கள், நிலைக்குத்திலிருந்து விலகிய திசைகளிலும் துளைகளை இடக்கூடிய வல்லமையை உருவாக்கியுள்ளன. போதிய அளவு ஆழத்துக்குச் செல்லக்கூடிய சரியான கருவிகள் இருந்தால் கிடைநிலையிலும் துளைகளை இடலாம். ஐதரோகாபன்களைக் கொண்டிருக்கும் பாறைப் படைகள் கிடையாகவே இருப்பதால், பெற்றோலிய வலயத்தில் இடப்படும் கிடையான துளைகள் அவ்வலயத்தில் கூடிய மேற்பரப்பைக் கொண்டுள்ளன. இதனால் உற்பத்தி வீதமும் கூடுகின்றது. சரிவாக அல்லது கிடையாகத் துளைப்பதன் மூலம் துளைக்கும் இடத்திலிருந்து விலகியிருக்கும் எண்ணெய்ப் படிவுகளையும் அணுகக் கூடியதாக உள்ளது. இதனால், துளை கருவிகளை அமைக்க முடியாத அளவுக்குக் கடினமான இடங்களுக்கு, அல்லது சூழல் தொடர்பான பெறுமதியுள்ள இடங்களுக்கு அல்லது குடியிருப்புப் பகுதிகளுக்குக் கீழுள்ள பகுதிகளிலிருந்தும் எண்ணெய் எடுக்க முடிகிறது.
எண்ணெய்க் கிணற்றின் வாழ்வுக்காலம்
எண்ணெய்க் கிணறு ஒன்றின் உருவாக்கத்தையும் அதன் பயன்படு காலத்தையும் ஐந்து பிரிவுகளாகப் பிரிக்கலாம்.
பகுப்பு:பெட்ரோலியத் தொழில் பகுப்பு:அமெரிக்கக் கண்டுபிடிப்புகள் பகுப்பு:சீனக் கண்டுபிடிப்புக்கள்
உழைக்கும் வகுப்பு
தொழிலாளர் வகுப்பு, பாட்டாளி வர்க்கம், உழைக்கும் வர்க்கம் எனவும் அழைக்கப்படும் உழைக்கும் வகுப்பு என்பது, சிறப்பாக உடல் உழைப்பு வேலைகளிலும் கைத்தொழில் துறையிலும், கூலிக்கு வேலை செய்யும் மக்கள் குழுவைக் குறிக்கும். உழைக்கும் வகுப்புத் தொழில்களுள் உடலுழைப்புத் தொழில்கள், சில மூளையுழைப்புத் தொழில்கள், பெரும்பாலான கவனிப்புத் தொழில்கள் என்பன அடங்கும். உழைக்கும் வகுப்பினர் கூலித் தொழில் மூலம் கிடைக்கும் வருமானத்தில் மட்டுமே தங்கியுள்ளனர். இவ்வகுப்பு கைத்தொழில்மயப் பொருளாதாரங்களின் பெரும்பாலான உழைக்கும் மக்களையும், கைத்தொழில்மயமாகாத பொருளாதாரங்களின் பெரும்பாலான நகரப் பகுதி மக்களையும், நாட்டுப்புற உழைப்பாளர்களையும் உள்ளடக்குகிறது.
மார்க்சியக் கோட்பாட்டிலும், சமூகவுடைமை எழுத்துக்களிலும் உழைக்கும் வகுப்பு என்னும் சொல் பாட்டாளி வர்க்கம் என்னும் சொல்லுக்கு ஈடாகவும் பயன்படுவதுடன், உற்பத்திச் சாதனங்களின் உடைமையாளர்களுக்காகப் (மார்க்சிய எழுத்துக்கள் குறிப்பிடும் பூர்சுவாக்கள்) பொருளாதார மதிப்பை உருவாக்குவதில் ஈடுபடும் உடல் உழைப்பாளர்களையும், மூளை உழைப்பாளர்களையும் ஒருங்கே உள்ளடக்குகிறது.
வரைவிலக்கணம்
சமூகவியலில் சிலவேளைகளில் பயன்படுத்தப்படும் ஒரு பொதுவான மாற்றுமுறைப்படி "வகுப்பு" வருமான அடிப்படையில் வரையறுக்கப்படுவது உண்டு. இந்த அணுகுமுறையைப் பயன்படுத்தும்போது, உழைக்கும் வகுப்பை, நடுத்தர வகுப்பில் இருந்து, கல்வி, பண்பாட்டு ஆர்வம், பிற பொருட்களும் சேவைகளும் போன்ற பொருளாதார வளங்கள் கிடைக்கும் தன்மையை அடிப்படையாககொண்டு வேறுபடுத்திப் பார்க்க முடியும்.
தன்னைத்தானே உழைக்கும் வகுப்புடன் அடையாளம் காண்பதைக் கொண்டு தற்சார்பாக "உழைக்கும் வகுப்பு"த் தகுதிநிலையை வரையறுக்கலாம் எனச் சில ஆய்வாளர்கள் கருதுகின்றனர். இது, ஆய்வாளர்கள் அன்றி, மக்கள் தமது சமூக வகுப்பைத் தாமே வரையறுத்துக்கொள்ள வழி சமைக்கின்றது.
மேற்கோள்கள்
பகுப்பு:சமூகவியல் பகுப்பு:பொருளியல் பகுப்பு:மார்க்சியம்
ஒளிக்காலத்துவம்
ஒளிக்காலத்துவம் (Photoperiodism) என்பது ஒளி மற்றும் இருள் ஆகியவற்றிற்கு ஏற்ப உயிரினங்களில் ஏற்படும் உடற்செயலியல் நிகழ்வு ஆகும். இச்செயல் தாவரம் மற்றும் விலங்குகளில் காணப்படுகிறது. ஒளி மற்றும் இருள் ஆகியவற்றின் அளவிற்கேற்ப தாவரங்களின் வளர்ச்சி நிலைகளில் ஏற்படும் மாற்றம் என்றும் வரையறுக்கலாம்.
தாவரங்கள்
பல ஆஞ்சியோஸ்பெர்ம் பூக்கும் தாவரங்களில் ஃபைட்டோகுரோம் அல்லது கிரிப்டோகுரோம் என்ற ஒளியை ஈர்க்கும் புரதங்கள் உள்ளன. இந்த புரதங்கள் பூக்கள் மலர்வதற்கு இருளின் நீளம் அல்லது பகலின் நீளம் ஆகியவற்றைக் கண்டறிகிறது.
முழுமையான ஒளிநாட்டத் தாவரங்கள்
சில தாவரங்களின் பூக்கள் மலர்வதற்கு முழுமையான இருள் அல்லது குறைவான இருள் தேவைப்படுகிறது. இவ்வகைத் தாவரங்களுக்கு முழுமையான ஒளிநாட்டத் தாவரங்கள் (Obligate Photo Periodic Plants) என்று பெயர்.
பகுதி ஒளிநாட்டத் தாவரங்கள்
இத்தாவரங்களின் பூக்கள் மலர்வதற்கு குறைவான ஒளி அல்லது இருள் தேவைப்படுகிறது.
பைட்டோகுரோம் வகைகள்
இது இரண்டு வகைப்படும். அவை: Pr, Pfr. Pr என்பது செயலற்ற ஃபைட்டோகுரோம் வகையாகும். இது தாவரங்கள் குறைவான ஒளியில் வளர்வதைத் தடை செய்கிறது. Pfr என்பது செயல்படும் ஃபைட்டோகுரோம் புரதமாகும். பகலிலுள்ள சிவப்பு ஒளி Pr என்ற செயலற்ற ஃபைட்டோகுரோம் புரதத்தை செயல்படும் ஃபைட்டோகுரோம் (Pfr) புரதமாக மாற்றுகிறது. செயல்படும் ஃபைட்டோகுரோம் புரதத்தினால் தாவரங்கள் வளர்கின்றன. இதற்கு மாறாக நிழலில் அல்லது இரவில் சிவப்பு ஒளி குறைவாக காணப்படுவதால் இவ்வொளி செயல்படும் நிலையிலுள்ள Pfr ஃபைட்டோகுரோம் புரதத்தை செயலற்ற Pr என்ற ஃபைட்டோகுரோம் புரதமாக மாற்றுகிறது. இதனால் தாவரங்கள் இருளில் அல்லது நிழலில் நன்றாக வளர்வதில்லை.
தாவரங்களில் காணப்படும் இந்த ஃபைட்டோகுரோம் தாவரங்களின் ஒளிக்காலத்துவத்தை நிர்ணயிக்கின்றன. பூக்கும் தாவரங்களில் ஒளிக்காலத்துவத்தை Holiday என்பவர் சோதனை மூலம் நிரூபித்தார். இதே போன்று சில தாவரங்களில் நீல ஒளி மற்றும் புற ஊதாக் கதிர் A ஆகியவற்றை ஈர்க்கும் தன்மை கொண்ட கிரிப்டோகுரோம் என்ற புரதமும் காணப்படுகிறது.
மேலும் படிக்க
பகுப்பு:விலங்கியல் பகுப்பு:தாவரவியல் பகுப்பு:தாவர உடலியங்கியல் பகுப்பு:உயிரியல் துறைச்சொற்கள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
துறையூர், புதுக்கோட்டை
இந்தியா-தமிழ்நாடு மாநிலம்,  புதுக்கோட்டை மாவட்டம், திருமயம்  ஒன்றியத்தில் துறையூர் கிராமம் உள்ளது.
மக்கள் தொகை
2001 மக்கள் தொகை கணக்கெடுப்பின்படி, துறையூர் கிராமத்தின் மொத்த மக்கள் தொகை 1111 ஆகும். இதில்   ஆண்கள் 526 பேரும்,  பெண்கள் 585 பேரும் உள்ளனர். மொத்த மக்கள் தொகையில் 554 பேர் கல்வி அறிவு பெற்றவர்கள்  ஆவர்.
மேற்பார்வை
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:புதுக்கோட்டை மாவட்டத்திலுள்ள கிராமங்கள்
கே. டி. குஞ்சுமோன்
'''கே. டி. குஞ்சுமோன்' (K. T. Kunjumon'', பிறப்பு: 15, நவம்பர், 1953) என்பவர் ஒரு முன்னாள் இந்தியத் திரைப்படத் தயாரிப்பாளர், எழுத்தாளர், அரசியல்வாதி ஆவார். இவர் தமிழ் மற்றும் மலையாளத் திரைப்படங்களில் தீவிரமாக இயங்கியவர். இவர் பல மலையாளப் படங்களில் இணை தயாரிப்பாளராக தனது தொழில் வாழ்க்கையைத் தொடங்கினார். மலையாளத்தில் இயக்குனர் பிஜி விஸ்வம்பரனுடன் அவ்வப்போது இணைந்து பணிபுரிந்தார். இவரது முதல் தமிழ்த் திரைப்படமாக சரத்குமார் தனி கதாநாயகனாக அறிமுகமாகி பவித்ரன் இயக்கிய சூரியன் படம் வெற்றிப் படமாக அமைந்தது. குஞ்சுமோனின் இரண்டாவது தமிழ்ப் படமாக சங்கர் இயக்குநராக அறிமுகமான ஜென்டில்மேன் ஒரு பெரிய வெற்றியைப் பெற்றது. மேலும் தமிழ்த் திரைப்படத் தயாரிப்பில் பல சாதனைகளைப் படைத்தது. இவரது அடுத்தடுத்த படங்களான காதலன் (1994), காதல் தேசம் (1996) ஆகியவையும் வெற்றி பெற்றன, அதே சமயம் ரட்சகன் (1997) அதுவரை வெளியான தமிழ்ப் படங்களிலேயே அதிக பொருட்செலவில் எடுக்கப்பட்டது.
தொழில்
பள்ளிக் கல்வியை முடித்த குஞ்சுமோன் திரைப்படத் தயாரிப்பாளராக ஆவதற்கு முன்பு பயண முகமை வணிகத்திலும், பின்னர் விடுதித் தொழில் துறையிலும் பணியாற்றினார். இவர் ஒரு விநியோகஸ்தராக திரைப்படத் துறையில் நுழைந்தார். தமிழ் மற்றும் மலையாளம் ஆகிய மொழிகளில் சுமார் 350 படங்களை விநியோகித்தார். தமிழில் இருந்து மலையாளம், தெலுங்கு, இந்தி என பல மொழிகளுக்கு படங்களை மொழிமாற்றம் செய்தார். 1980களின் பிற்பகுதியில் மலையாளப் படங்களைத் தயாரித்த இவர், 1991 முதல் தமிழ்ப் படங்களைத் தயாரிக்கத் தொடங்கினார். ஏ.ஆர்.எஸ். மூவிஸ் பிரவேட் லிமிடெட் என்ற திரைப்பட தயாரிப்பு நிறுவனத்தைக் கொண்டிருந்தார். தயாரிப்பாளராக இவரது முதல் தமிழ் திரைப்படம் வசந்தகால பறவை (1991) வெற்றி பெற்றது. பின்னர் இவர் சூரியன் (1992), ஜென்டில்மேன் (1993), காதலன் (1994), காதல் தேசம் (1996) போன்ற வெற்றிகரமான பெரும் பொருட் செலவில் தயாரிக்கப்பட்ட படங்களைத் தயாரித்தார்.
இலங்கையின் முன்னாள் சனாதிபதி ரணசிங்க பிரேமதாசாவின் படுகொலையின் அடிப்படையில் ஜென்டில்மேன் படத்தின் உச்சக்கட்டக் காட்சியை மாற்றி எழுதுமாறு இயக்குனர் சங்கருக்கு பரிந்துரைத்ததற்காக குஞ்சுமோன் நன்கு அறியப்பட்டார். அந்த உச்சகட்ட காட்சியினால் படத்தில் தனது வீரக் காட்சிகள் நீர்த்துப் போகும் என அர்ஜுன் கருதியதால் அதிருப்தி அடைந்தார். இருப்பினும், குஞ்சுமோன் அந்த உச்சகட்டக் காட்சியில் பிடிவாதமாக இருந்தார். காட்சியும் இவரது விருப்பப்படியே படமாக்கப்பட்டது. 1990இல் கேரள அதிமுக மாநிலச் செயலாளராக ஜெ. ஜெயலலிதாவால் இவர் நியமிக்கப்பட்டார். குஞ்சுமோன் 1996 இல் கோடீஸ்வரன் என்ற பெயரிலான ஒரு படத்தை அறிவித்தார். அதில் இவரது மகன் எபி குஞ்சுமோன் நடிகராக அறிமுகப்படுத்தினார். அடுத்த ஆண்டு சிம்ரனுடன் எபி தோன்றியதின் தொடர்ச்சியாக படத்தின் தயாரிப்புப் பணிகள் துவங்கின. இந்தி நடிகை கரிஷ்மா கபூர் ஒரு குத்தாட்டப் பாடலில் விருந்தினர் தோற்றத்தில் நடித்தார். படத்தின் இசைப் பாடல்கள், முன்னோட்டம் போன்றவை 1999 ஆம் ஆண்டின் தொடக்கத்தில் வெளியிடப்பட்டன. ஆனால் குஞ்சுமோனின் நிதிப் பிரச்சனையால் படம் திரையரங்குகளில் வெளியிடப்படாமல் போனது. அதேபோல், சாலினிக்கு ஜோடியாக எபி நடிப்பதாக 1998 இல் அறிவிக்கப்பட்ட என் இதயத்தில் நீ என்ற படத்தின் பணிகள் நடக்கவில்லை. சுவாசம் என்ற படத்தில் எபி மற்றும் பிரியங்கா திரிவேதி இணைந்து நடிப்பதாக மற்றொரு படம் தொடங்கப்பட்டது. 2001 இல் படப்பிடிப்பு தொடங்கியது, ஆனால் வேலைகளை முடிக்க முடியவில்லை. 2005 ஆம் ஆண்டில், தொட்டி ஜெயாவை (2005) தெலுங்கில் மறு ஆக்கம் செய்து அதில் எபியை நடிக்கவைக்க இவர் யோசித்தார். ஆனால் பின்னர் அந்த படத்தின் பணிகளை மேற்கொள்வதைக் கைவிட்டார்.
விஜய் நடித்த நிலாவே வா (1998) மற்றும் என்றென்றும் காதல் (1999) ஆகிய இரண்டு படங்கள் குஞ்சுமோன் தயாரிப்பில் கடைசியாக வெளியான இரண்டு படங்களாகும். இவை இரண்டும் இவரது முந்தைய படமான ரட்சகனை விட குறைவான செலவில்தான் எடுக்கப்பட்டன. 2006 ஆம் ஆண்டு ஒரு செவ்வியில், குஞ்சுமோன் தனது திவால்நிலைக்காக விஜய் நடித்த இரண்டு படங்களின் தோல்வியே காரணம் என்பது குறித்து புலம்பினார். அந்த இரண்டு படங்களிலும் முறையே 1.5 மற்றும் 1.75 கோடி ரூபாயை இழந்ததாகக் கூறினார். மேலும் விஜயின் தந்தை எஸ். ஏ. சந்திரசேகர் படங்களின் உரிமைகள் குறித்து அவர்கள் செய்த ஒப்பந்தத்தில் இருந்து பின்வாங்கினார் என்று கூறினார். 2008 இல் தயாரிப்பாளராக மீண்டும் வரப்போவதாக அறிவித்து, காதலுக்கு மரணமில்லை என்ற பெயரிலான ஒரு திரைப்படத்தின் பணிகளில் ஈடுபடத் தொடங்கினார். மேலும் படத்தின் எழுத்துப் பணிகளில் எழுத்தாளராகவும் இறங்கினார். புதுமுக நடிகர்களான தேஜாஸ், மீரா நந்தன், மதலாசா சர்மா ஆகியோர் நடித்த, இந்தப் படத்தின் பணிகள் 2009 இல் நிறைவடைந்தது. ஆனால் திரையரங்குகளில் வெளியாகவில்லை.
2018 ஆம் ஆண்டு ஒரு நேர்காணலில், குஞ்சுமோன் 1990 களில் தான் ஈட்டிய திரையுலக வெற்றிகளை இனி மீண்டும் தன்னால் ஈட்ட முடியாது என்று கூறினார். தோல்வியுற்ற படங்கள் மற்றும் திரைப்படத் தயாரிப்பு உலகில் ஏற்பட்ட மாற்றங்களின் காரணங்களை சுட்டிக் காட்டி தனிப்பட்ட திரைப்பட தயாரிப்பாளர்களுக்கு இனி அவர்களுக்கு உரிய தகுதியான மரியாதை கிடைக்காது என்றார். எவ்வாறாயினும், இவரால் திரைப்பட உலகில் அறிமுகப்படுத்தப்பட்டவர்கள் வெற்றி பெற்றதில் மகிழ்ச்சியடைவதாகவும், அவர்களுக்கு நல்வாழ்த்துக்கள் என்றும் அவர் கூறினார்.
வெளி இணைப்புகள்
பகுப்பு:இந்தியத் திரைப்படத் தயாரிப்பாளர்கள் பகுப்பு:வாழும் நபர்கள் பகுப்பு:1953 பிறப்புகள் பகுப்பு:தமிழ்த் திரைப்படத் தயாரிப்பாளர்கள்
கிளிண்டன் ஜோசப் டேவிசன்
மேற்கோள்களும் குறிப்புகளும்
பகுப்பு:அமெரிக்க அறிவியலாளர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:1881 பிறப்புகள் பகுப்பு:1958 இறப்புகள் பகுப்பு:நோபல் பரிசு பெற்ற அமெரிக்கர்கள்
மூன்றாம் பத்து (பதிற்றுப்பத்து)
சங்க நூலான பதிற்றுப்பத்தின் மூன்றாம் பத்து தொகுப்பில் பத்து பாடல்கள் உள்ளன.
பாடப்பட்ட அரசன்
பாடப்பட்ட அரசன் பல்யானைச் செல்கெழு குட்டுவன். | பல்யானைச் செல் | குட்டுவன். இவன் இமையவரம்பன் நெடுஞ்சேரலாதனின் தம்பி.
பாடிப் பெற்ற பரிசில்
இந்த அரசன் தன்னைப் பாடிய புலவரிடம் வேண்டியதைக் கேட்டுப் பரிசிலாகப் பெற்றுக்கொள்ளுமாறு வேண்டினான். புலவரோ தானும் தன் பார்ப்பனியும் சுவர்க்கம் புக ஆவன செய்யவேண்டும் என்றார். அரசன் பார்ப்பாரில் சிறந்தவரைக்கொண்டு அதற்காக வேள்வி செய்தான். 10-ஆவது வேள்வியின் முடிவில் புலவர் பார்ப்பானும், அவர் மனைவி பார்ப்பனியும் மக்களின் பார்வையிலிருந்து மறைந்தனர்.
22 'கயிறு குறு முகவை'
கொங்கரை வென்றான். அகப்பா நகரின் கோட்டையைக் கைப்பற்றினான். கொங்கர் தம் நாட்டில் பாறைகளை உடைத்து ஆழமாகக் கிணறு தோண்டி, கயிற்றில் 'பத்தல்' (வாளி) கட்டி நீர் இறைக்கும்போது பாட்டுப் பாடிக்கொண்டே நீர் இறைப்பார்களாம். இந்தப் பாட்டுதான் 'கயிறுகுறு முகவை'
23 'ததைந்த காஞ்சி'
வளமுடன் விளங்கிய பகைநாடு இவன் தாக்குதலுக்குப் பின் வளம் குன்றிப்போன காட்சி இப் பாடலில் சொல்லப்படுகிறது. 'பொலந்தார்க் குட்டுவன்' என்று இவன் சிறப்பிக்கப்படுகிறான். வயிரியர் பாடல் இவனுக்குச் சிறிதளவே மகிழ்ச்சியைத் தருவதாக இருந்தாலும் இவன் அவர்களுக்குப் 'பெருங்கலம் வீசி' மகிழ்பவன்.
24 'சீர்சால் வெள்ளி'
நாட்டில் நல்லமழை பெய்யவும், மனைவி, மக்கள், மறவர் நலமுடன் வாழவும் வகைசெய்து நல்லாட்சி நடத்தினான்.
25 'கான் உணங்கு கடுநெறி'
தோட்டிமலைக் கோட்டையை அழித்தான். தோட்டி = பார்க்க; தொட்டபெட்டா \ தோட்டி மலை
26 'காடுறு கடுநெறி'
'பெரும்பல் யானைக் குட்டுவன்' என்று இவன் குறிப்பிடப்படுகிறான். இரும்பில் கூற்றம் என்னும் நாட்டுப்பகுதியை வென்றான். அதன் அழிநிலையைச் சுட்டிக் காட்டிப் புலவர் அந்நாட்டுக்கு உதவுமாறு குறிப்பால் அறிவுறுத்துகிறார்.
27 'தொடர்ந்த குவளை'
குட்டுவன் நாட்டில் மக்கள் பூசலிடும் ஒலி கேட்கும். எருது சாகாட்டை (வண்டியை) இழுத்துக்கொண்டு நெய்தல் வயல்களில் செல்லும்போது அதன் உருளி சேற்றில் மாட்டிக்கொள்ளும். அப்போது சாகாட்டாளர் (வண்டிக்காரர்) சக்கரத்தைத் தூக்கிக்கொண்டே எருதுகளை ஓட்டும் ஓசையை எழுப்புவர். இந்த ஓசைதான் அவன் நாட்டில் கேட்கும் பூசல்.
28 'உருத்துவரு மலிர் நிறை'
குட்டுவன் நாட்டில் ஒரே ஒரு பூசல். அது மக்கள் பூசல் அன்று. உவலைப் பூக்கள் மிதக்கப் பேரியாற்றில் பெருகிவரும் வெள்ளத்தின் பூசல். (பூசல் = போரிடும் ஓசை)
29 'வெண்கை மகளிர்'
'பெரும்பல் யானைக் குட்டுவன்' என்று இவன் சிறப்பிக்கப்பட்டுள்ளதால் இவனது யானைப்படையின் பெருக்கத்தை உணரமுடிகிறது.
30 'புகன்ற வாயம்'
வேந்தரும் வேளிரும் ஒன்று மொழிந்து குட்டுவனைத் தாக்கினர். குட்டுவன் கடவுள் பேணிப் பெருஞ்சோற்றுப் பிண்டம் கொடுக்கப்போவதாக் கூறிக்கொண்டு முரசை முழக்கினான். அதனைக் கேட்ட வேந்தரும் வேளிரும் தமக்கு அரண்களைக் கடலில் அமைத்துக்கொள்ளலாமா, காட்டில் அமைத்துக்கொள்ளலாமா என்று எண்ணிப் பார்த்துக்கொண்டு நடுங்கலாயினர்.
ஐவகை நிலம் - வளம்
காண்க; ஐந்திணை வளம் பாடல் 30
கருவிநூல்
பகுப்பு:பதிற்றுப்பத்து
திருவனந்தபுரம் இரயில்வே கோட்டம்
திருவனந்தபுரம் இரயில்வே கோட்டம் என்பது இந்தியாவின் தென்னக இரயில்வேயின் கீழுள்ள ஆறு கோட்டங்களில் ஒன்றாகும். இதனுடைய தலைமையகம் திருவனந்தபுரத்தில் அமைந்துள்ளது.
வரலாறு
திருவனந்தபுரம் இரயில்வே கோட்டமானது, ஒலவக்காடு கோட்டத்திலிருந்து ஷொறணூர், கொச்சின் துறைமுகம் பிரிவு மற்றும் மதுரை கோட்டத்திலிருந்து எர்ணாகுளம்-திருவனந்தபுரம்-கன்னியாகுமரி பிரிவு ஆகியவை பிரிக்கப்பட்டு 1979-ம் ஆண்டு அக்டோபர் 2-ம் நாள் உருவாக்கப்பட்டது. இக்கோட்டத்தின் காயங்குளம்-கொல்லம் வழித்தடமானது 1996-ம் ஆண்டு இருவழித்தடமாக்கப்பட்டது. இக்கோட்டத்தின் கொல்லம்-திருவனந்தபுரம் வழித்தடம் 2000-ம் ஆண்டு இருவழித்தடமாக்கப்பட்டது. இக்கோட்டத்தின் எர்ணாகுளம்-திருவனந்தபுரம் வழித்தடமானது 2006-ம் ஆண்டு மின்மயமாக்கப்பட்டது.
மேற்கோள்கள்
*
ஆத்திரேலியத் தலைநகரங்களின் பட்டியல்
ஆத்திரேலியாவில் எட்டுத் தலைநகரங்கள் உள்ளன. இவை அனைத்துமே துணை தேசிய அளவிலானவை. ஆத்திரேலியக் கூட்டமைப்பின் தலைநகரமாக 1901 முதல் 1927 வரை மெல்பேர்ண் விளங்கியது. 1927இல் புதியதாக கான்பரா நகரம் உருவாக்கப்பட்ட பின்னர் அதுவே தேசியத் தலைநகரமாக உள்ளது.
ஒவ்வொரு தலைநகரத்திலும் தனது ஆள்புலத்திற்குண்டான நகர, உள்ளாட்சி சட்டவாக்க, நீதி மற்றும் நிர்வாக முறைமை செயலாக்கப்படுகின்றன. மாநில மற்றும் ஆள்புலத் தலைநகரங்கள் தங்கள் பகுதிகளில் உள்ள மிகுந்த மக்கள்தொகை மிக்க நகரமாகவும் திகழ்கின்றன. ஆத்திரேலியாவின் கடல்கடந்த ஆள்புலமான நோர்போக் தீவிற்கு அலுவல்முறை தலைநகரமாக கிங்சுடன் உள்ளது; இருப்பினும் இது அரசு நிர்வாகத்தின் மையமாக மட்டுமே உள்ளது. நடைமுறைப்படியான தலைநகரமாக பர்ன்ட் பைன் உள்ளது.
* கான்பரா ஆத்திரேலியாவின் தலைநகரமாக உள்ளபோதும் ஆத்திரேலியத் தலைநகர ஆள்புலத்தின் அலுவல்முறையான தலைநகராக கருதப்படவில்லை;  ஆள்புலத்தினுள் உள்ளதோர் முதன்மை குடியிருப்பாகவும் ஆள்புலமாகவும் கருதப்படுகின்றது. ** 1911இல், தெற்கு ஆத்திரேலியா வட ஆள்புலத்தை ஆளும் பொறுப்பை ஆத்திரேலியப் பொதுநலவாய அரசிற்கு மாற்றியது. 1978இல் இதற்கு தன்னாட்சி நிலை வழங்கப்பட்டாலும் பொதுநலவாய விதிகளின்படி இது ஓர் ஆள்புலமாக, மாநிலமாக அல்ல, மட்டுமே  கருதப்படுகின்றது.
மேற்சான்றுகள்
பகுப்பு:ஆத்திரேலிய நகரங்கள் பகுப்பு:ஆத்திரேலியத் தலைநகரங்கள்
இரா. கோபால்
'''இரா. கோபால் அல்லது நக்கீரன் கோபால்'''( பிறப்பு: 10 ஏப்ரல், 1959 ), தமிழகத்தைச் சார்ந்த ஒரு பத்திரிக்கையாளர், இதழாசிரியர் மற்றும் நக்கீரன் வார இதழ் வெளியீட்டாளர்.
விருதுநகர் மாவட்டத்தில் உள்ள அருப்புக்கோட்டையில் வேளாளர் குடியில் பிறந்த இவர் பல்வேறு நூல்களையும் எழுதியுள்ளார். சந்தன மரக் கடத்தல் வீரப்பன் இருக்கும் இடத்தை மறைத்ததற்காகச் சிறையில் அடைக்கப்பட்டார். கோபால், வீரப்பனுடன் தொடர் நேர்காணல் நடத்தியதால், பிரபல்யமானார். இவர் பல்வேறு நபர்களை வீரப்பன் கடத்திய போது, தமிழக அரசுக்கும் வீரப்பனுக்கும் இடையே பேச்சுவார்த்தை நடத்துவதற்கு உதவியாக இருந்தார்.
சர்ஃபாசி சட்டத்தின் கீழ் கோபாலின் சொத்துக்கள்
நக்கீரன்கோபால் சென்னை இந்தியன் வங்கியில் பெற்ற கடனை உரிய தவணையில் திருப்பிச் செலுத்த இயலாத காரணத்தால், கீழ் இந்தியன் வங்கி, நக்கீரன் கோபாலுக்கு 60 நாட்களுக்குள் வட்டியுடன் கடனை கட்ட 29 டிசம்பர் 2021 அன்று எச்சரிக்கை அறிவிக்கை அனுப்பியது. 31 ஆகஸ்டு 2022 அன்று நக்கீரன் கோபால் இந்தியன் வங்கியில் பெற்ற கடனில் ரூபாய் 19.26 கோடி தவணை தவறி நிலுவையாக உள்ளது. நக்கீரன் கோபால் கடன் தொகையைச் செலுத்தத் தவறினால், அவரது அடமானம் வைக்கப்பட்ட சொத்துகள், 2002 நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டத்தின் கீழ் நக்கீரன் கோபால் வங்கிக்கு பிணையாக கொடுத்த அம்பத்தூர் தொழிற்பேட்டையில் உள்ள 0.99 ஏக்கர் நிலம் மற்றும் அந்நிலத்தில் உள்ள 37,4000 சதுர அடி கட்டிடம் வங்கி பறிமுதல் செய்ய வாய்ப்புள்ள்து.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:1959 பிறப்புகள் பகுப்பு:வாழும் நபர்கள் பகுப்பு:விருதுநகர் மாவட்ட நபர்கள் பகுப்பு:பத்திரிகையாளர்கள் பகுப்பு:சென்னை எழுத்தாளர்கள்
ஸ்பின் போல்டாக்
ஸ்பின் போல்டாக் (Spin Boldak (வெள்ளைப் பாலைவனம்) ஆப்கானித்தான் நாட்டின் தென்கிழக்கில் உள்ள கந்தகார் மாகாணத்தில் உள்ள ஸ்பின் போல்டாக் மாவட்டத்தின் நிர்வாகத் தலைமையிட நகரம் ஆகும்.  இது ஆப்கானித்தான்-பாகிஸ்தான் நாடுகளின் எல்லைப்புறத்தில் அமைந்துள்ளது. ஸ்பின் போல்டாக் நகரம், வடக்கில் உள்ள காந்தாரம் மற்றும் பாகிஸ்தானின் தெற்குகில் உள்ள சாமன் மற்றும் குவெட்டா நகரங்களுடன் நெடுஞ்சாலை வழியாக இணைக்கப்பட்டுள்ளது. ஸ்பின் போல்டாக் நகரம் ஆப்கானித்தானையும், பாகிஸ்தானையும் இணைக்கும் பெரும் வணிகப்பாதை நகரமாகும். ஸ்பின் போல்டாக் நகரத்திற்கு மிக அருகில் உள்ள சாமன் நகரம் 10 கிமீ தொலைவில் பாகிஸ்தானில் உள்ளது. இந்நகரம் கடல் மட்டத்திலிருந்து 4,009 அடி (1,222 மீட்டர்) உயரத்தில் மலைப்பகுதியில் அமைந்துள்ளது.
இந்நகரத்தில் நூர்சாய் மக்கள் மற்றும் பஷ்தூன் மக்கள் நிரம்பியுள்ளனர்
ஸ்பின் போல்டாக் நகரம் கந்தகார் மற்றும் குவெட்டா நகரங்களிலிருந்து 50 nmi தொலைவில் உள்ளது. தாலிபான்கள் சூலை 2021-இல் ஸ்பின் போல்டாக் நகரத்தைக் கைப்பற்றி கொடியேற்றினர்.
தட்ப வெப்பம்
ஸ்பின் போல்டாக் நகரத்தின் சராசரி வெப்பம் 19.7 °C மற்றும் சராசரி மழைப் பொழிவு 217 mm ஆகும். ஆண்டின் சூலை மாதத்தில் அதிகப்படியான வெப்பம் 31.8 °C வரை இருக்கும். குளிர்காலமான சனவரியில் வெப்பம் 6.9 °C வரை இருக்கும்.
வெளி இணைப்புகள்
பகுப்பு:ஆப்கானித்தான் நகரங்கள்
சிறீகாகுளம் மாவட்டம்
சிறீகாகுளம் மாவட்டம் (Srikakulam District) என்பது இந்தியாவின் ஆந்திரப் பிரதேச மாநிலத்திலுள்ள 26 மாவட்டங்களுள் ஒன்று. இதன் தலைமையகம் சிறீகாகுளம் நகரில் உள்ளது. சுமார் 4,591 சதுர கிலோமீட்டர் பரப்பளவு கொண்ட இம்மாவட்டத்தில், 21.91 இலட்சம் மக்கள் வாழ்கிறார்கள்.
மாவட்டம் பிரிப்பு
சிறீகாகுளம் மாவட்டத்தின் பள்ளிகொண்டா வருவாய்க் கோட்டப் பகுதி, 4 ஏப்ரல் 2022 அன்று இம்மாவட்டத்திலிருந்து பார்வதிபுரம் மண்யம் மாவட்டம் நிறுவப்பட்டது. thumb|344x344px|மண்டலங்கள்
ஆட்சிப் பிரிவுகள்
இந்த மாவட்டத்தை 30 மண்டலங்களாகப் பிரித்துள்ளனர்.
அரசியல்
thumb|சட்டப் பேரவையின் தொகுதிகள் (2008-2014) இடது|thumb|மக்களவை தொகுதிகள் (2008-2014) thumb|சட்டப் பேரவையின் தொகுதிகள் (2014-) இடது|thumb|மக்களவை தொகுதிகள் (2014-) 2 நாடாளுமன்றம் மற்றும் 8 சட்டமன்ற தொகுதிகள் உள்ளன. நாடாளுமன்றத் தொகுதிகள்:
வெளியிணைப்புக்கள்
பகுப்பு:ஆந்திரப் பிரதேசத்தில் உள்ள மாவட்டங்கள் பகுப்பு:சிறீகாகுளம் மாவட்டம்
அனுஷ்கா சகானி
அனுஷ்கா சகானி (அனுஷ்கா), இந்தியாவைச் சேர்ந்த பாடலாசிரியையும், புகழ்பெற்ற பாடகியுமாவார், ஹாஃப் கேர்ள்பிரண்ட் என்ற திரைப்படத்தில் " லாஸ்ட் வித்தவுட் யூ " (பாடலை எழுதி பாடியுள்ளார்) மற்றும் " என்னுடன் சிறிது காலம் இரு " ஆகிய இவரது இரண்டு புகழ் பெற்ற பாடல்களும் ஷ்ரத்தா கபூரின் நடிப்பில் படமாக்கப்பட்டு பிரபலமானது.
ஆரம்ப கால வாழ்க்கை
அனுஷ்கா, மேற்கத்திய பாரம்பரிய இசையை லண்டனில் உள்ள டிரினிட்டி கல்லூரியில் பயின்றதோடு மட்டுமல்லாமல்  இந்திய பாரம்பரிய இசையிலும் பயிற்சி பெற்றுள்ளார்.
திரைப்பட வாழ்க்கை
மும்பையை சேர்ந்தவரான சகானி, 'தி ஸ்டேஜ்' என்ற இசை நிகழ்ச்சியின் முதல் பகுப்பில் பங்கேற்று நடுவர்களின் ஏகோபித்த பாராட்டுகளைப் பெற்றதோடு மட்டுமல்லாமல் இறுதிப் போட்டியாளராகவும் வந்துள்ளார். அதைத்தொடர்ந்து, இயக்குனர் மோஹித் சூரி அவரது ஹாஃப் கேர்ள்பிரண்ட் படத்திற்காக பாடல் வாய்ப்பை கொடுத்தார். அந்த படத்தில் இடம்பெற்ற இவரது 'கொஞ்சம் இரு' மற்றும் 'லாஸ்ட் வித்தவுட் யூ' ஆகிய இரண்டு பாடல்களும் சிறப்பாக நடிக்கப்பட்டுள்ளது. "விரைவில் அவளுடன் மீண்டும் பணியாற்ற ஆவலுடன் காத்திருக்கிறேன். அவர் ஒரு கலைஞராக தொடர்ந்து பரிணமித்து வருகிறார், மேலும் அவருக்கு முன்னால் மிகவும் நம்பிக்கைக்குரிய வாழ்க்கை இருப்பதாக நான் நினைக்கிறேன்." என்றெல்லாம் அப்படத்தின் இயக்குனர் மோஹித் சூரி பாராட்டியுமுள்ளார்.
மேற்கோள்கள்
பகுப்பு:வாழும் நபர்கள்